Diari Oficial de la Generalitat Valenciana


Sumari del DOGV 8044, del 20-05-2017 (2017/4363)

RESOLUCIÓ de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8044

Data del DOGV
:   20-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4363


Data del document
:   19-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior. [2017/4363]  
S'han tramitat, a instància dels titulars dels centres docents, o han sigut incoats d'ofici, els expedients de renovació general dels ensenyaments voluntaris de segon cicle d'Educació Infantil, Educació Secundària Obligatòria, Formació Professional Bàsica, Educació Especial específica i Educació Especial de suport a la integració de Secundària; els expedients d'accés o modificació als ensenyaments obligatoris d'Educació Primària i d'Educació Especial de suport a la integració de Primària; així com els expedients d'accés als ensenyaments postobligatoris de Batxillerat i als cicles de Formació Professional de grau mitjà i grau superior.  
Tot això de conformitat amb el Reial decret 2377/85, de 18 de desembre, pel qual s'aprova el Reglament de normes bàsiques sobre concerts educatius; el Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació (d'ara en avant, Decret 6/2017); la Resolució de 20 de gener de 2017, del director general de Centres i Personal Docent, per la qual es dicten instruccions relatives a la sol·licitud d'incorporació, renovació, pròrroga o modificació dels concerts educatius a la Comunitat Valenciana; la Resolució de 28 de febrer de 2017, del director general de Política Educativa, per la qual es fixa la relació mitjana alumnat/professorat per unitat escolar a què es refereix per als concerts generals l'article 16 del Reglament de normes bàsiques sobre concerts educatius; i la Resolució de 28 de febrer de 2017, del director general de Política Educativa, per la qual es fixa la relació mitjana alumnat/professorat per unitat escolar que han de complir totes les unitats dels centres concertats a partir de la segona unitat de Batxillerat.  
  
S'han tingut en compte les consignacions pressupostàries existents en les línies de subvenció, previstes en els vigents pressupostos de la Generalitat, per al finançament amb fons públics dels ensenyaments que s'han d'impartir en els centres docents acollits al règim de concerts educatius, així com el que estableix la disposició addicional vint-i-huit de la Llei 14/2016, de 30 de desembre, de pressupostos de la Generalitat per a l'exercici 2017. A aquest efecte, la Conselleria d'Educació, Investigació, Cultura i Esport va elevar proposta al Consell, que amb l'Acord de 12 de maig de 2017 va autoritzar que el nombre màxim d'unitats a concertar en el curs 2017-2018 no excedisca, amb caràcter global, el nombre d'unitats concertades en el curs 2016-2017.  
  
De conformitat amb la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la Llei orgànica 8/2013, de 9 de desembre, per a la millora de la qualitat educativa; i la resta de normes i resolucions esmentades anteriorment.  
Vista la proposta del director general de Centres i Personal Docent, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 28 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i dins dels límits establits per l'Acord del Consell de 12 de maig de 2017, resolc:  
  
Primer. Resolució i annexos  
Estimar o desestimar, segons el que s'ha establit per a cada un dels casos enumerats en l'annex I de la present resolució, les sol·licituds formulades pels titulars dels centres referents a:  
a) La renovació general dels ensenyaments voluntaris de segon cicle d'Educació Infantil, Educació Secundària Obligatòria, Formació Professional Bàsica, Educació Especial específica i Educació Especial de suport a la integració de Secundària.  
b) L'accés o modificació als ensenyaments obligatoris d'Educació Primària i d'Educació Especial de suport a la integració de Primària.  
  
c) L'accés als ensenyaments postobligatoris de Batxillerat i als cicles de Formació Professional de grau mitjà i grau superior.  
En els ensenyaments de Batxillerat, es diferencien les unitats convencionals de les mixtes, entenent per aquestes últimes aquelles que agrupen alumnes de més d'una modalitat de Batxillerat i que es podran desdoblar en les assignatures corresponents a cada modalitat.  
d) La pròrroga dels concerts educatius provisionals subscrits en el seu moment entre els centres i la conselleria competent en matèria educativa.  
Així mateix, en l'annex I d'aquesta resolució s'indiquen les modificacions del concert tramitades d'ofici, per als ensenyaments obligatoris d'Educació Primària, per alteració del nombre d'unitats o per altres circumstàncies individualitzades, i pels motius que consten en els annexos esmentats.  
Finalment s'assenyala en l'annex II d'aquesta resolució, les unitats que es concerten condicionades a l'obtenció de la corresponent autorització administrativa i les unitats concertades provisionalment que són objecte de pròrroga en el curs 2017-2018, de conformitat amb els articles 4 i 19, respectivament, del Decret 6/2017.  
  
Segon. Data d'efectes dels concerts educatius  
D'acord amb el que preveu l'article 18 del Decret 6/2017, els concerts educatius que es formalitzen per aprovació d'aquesta resolució tindran efectes:  
1. Els concerts educatius d'Educació Primària i d'Educació Especial de suport a la integració de Primària, des de l'inici del curs 2017-2018 fins al final del curs 2018-2019.  
2. Els concerts educatius d'Educació Infantil (segon cicle), Educació Secundària Obligatòria, Educació Especial específica, Educació Especial de suport a la integració de Secundària, Formació Professional Bàsica, Batxillerat i Formació Professional de grau mitjà i de grau superior, des de l'inici del curs 2017-2018 fins al final del curs 2020-2021.  
  
En el cas de les unitats que es concerten amb caràcter provisional, i d'acord amb el que estableix l'article 19 del Decret 6/2017, els efectes seran exclusivament per al curs 2017-2018.  
  
Tercer. Concerts de Batxillerat i Formació Professional  
Les unitats per a les quals s'aprova el concert dels ensenyaments postobligatoris de Batxillerat són, per a cada centre i curs, les que s'indiquen en els annexos d'aquesta resolució sempre que, prèvia comprovació de la Inspecció d'Educació, aquestes unitats s'hagen constituït, inclòs el període extraordinari de presentació de sol·licituds de matrícula, per la ràtio mínima d'alumnes per unitat escolar que s'estableix en el Decret 6/2017. Tot això de conformitat amb els articles 14, 15 i 42 del Decret 6/2017 i els articles 16 i 47.h del Reial decret 2377/1985, de 18 de desembre.  
Així mateix, les unitats per a les quals s'aprova el concert dels ensenyaments postobligatoris de Formació Professional són, per a cada centre i cicle, les que consten en els annexos d'aquesta resolució sempre que, amb la comprovació prèvia per part de la Inspecció Educativa a l'inici del curs escolar, aquestes unitats s'hagen constituït, inclòs el període extraordinari de presentació de sol·licituds de matrícula, respectant la ràtio mínima d'alumnes per unitat escolar que s'estableix en el Decret 6/2017. Tot això de conformitat amb els articles 14, 15 i 43 del Decret 6/2017 i els articles 16 i 47.h) del Reial decret 2377/1985, de 18 de desembre.  
En el cas de la Formació Professional Bàsica, les unitats per a les quals s'aprova el concert són, per a cada centre i cicle, les que s'indiquen en els annexos d'aquesta resolució, si bé caldrà ajustar-se al que estableix la disposició addicional primera del Decret 6/2017.  
En els ensenyaments de Formació Professional Bàsica i en els ensenyaments postobligatoris de Batxillerat i Formació Professional de grau mitjà i de grau superior, el titular del centre és responsable del compliment de l'esmentat requisit de ràtio mínima en el moment de la firma del concert, i el seu incompliment serà causa d'extinció del concert educatiu.  
Les unitats que no tinguen el nombre mínim d'alumnes no es consideraran concertades ni constaran en el document a firmar corresponent.  
  
En previsió que les unitats no aconseguisquen el mínim d'alumnes determinat en la normativa vigent quan acabe el procés de matriculació, en els centres amb ensenyaments de Batxillerat, o de cicles de Formació Professional Bàsica i de Formació Professional de grau mitjà o de grau superior, els titulars o les titulars dels centres hauran de:  
- Informar les famílies que presenten sol·licitud de matrícula, per respectar el dret a la informació d'aquestes, de la possible pèrdua de la unitat concertada en el cas que no s'arribe a la ràtio mínima determinada.  
- Comunicar per escrit a la direcció territorial competent, en el termini de 10 dies naturals comptats a partir de la data de finalització del període de matriculació, les unitats que no es posen en funcionament per falta d'alumnat, o que tinguen un nombre d'alumnes matriculats inferior a la ràtio mínima determinada. Tot això sense perjuí de les comprovacions que ha de realitzar la Inspecció Educativa.  
  
Quart. Firma del document administratiu electrònic  
Amb caràcter previ a la firma del corresponent document administratiu electrònic, els titulars dels centres privats beneficiaris d'una resolució totalment o parcialment estimatòria d'un expedient d'accés, renovació, modificació o pròrroga de concerts educatius, hauran d'aportar la documentació necessària segons el que disposa l'article 10 del Decret 6/2017.  
Si el titular del centre docent, sense causa justificada, no subscriu el document administratiu electrònic dins del termini establit, perdrà el dret a subscriure'l.  
  
Cinqué. Inscripcions  
Les resolucions dels expedients d'accés, renovació, modificació o pròrroga dels concerts educatius s'inscriuran en el Registre de Centres Docents de la Comunitat Valenciana.  
  
Sisé. Data d'efectes  
La present resolució tindrà efectes des de la data en què es dicta, sense perjuí del que disposa l'apartat segon de la present resolució.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller amb competències en matèria educativa en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 19 de maig de 2017.- El conseller d'Educació, Investigació, Cultura i Esport: Vicent Marzà Ibáñez.